- Mazamure Maxaafa
- <
- 6
- >

6
Dawiti Zammareta Kaabbos Osppun Shayan Waaxettida Diiththan Yexxida Mazamure
1 Abeet GODAWU! Yiillon tana seeroppa;
woykko ne hanqon
tana qaxxayoppa.Maza 38:1
2 Abeet GODAWU!
Tani daaburanchcha gidida
gishshas tana maara.
Abeet GODAWU!
Ta wozinay madunxida gishshas
tana paththa.
3 Ta shemppoya keeha un7ettadus;
histtiin GODAWU!
Tana maaddanaas
neni awude gakkanaas gam7anee?
4 Abeet GODAWU!
Neni simmada tana ashsha;
ne maaroteththa daron
tana kessa ekka.
5 Hayqqida asi ooninne
nena qoppenna;
duufon nena galatizay deenna.
6 Ta ceecen xalla daaburadis;
omars omars tani yeekkashe
ta hiixa caphisays;
ta borkoththaaka
ta afunththan musissays.
7 Ta ayfeti
daro afunxxida gishshas daaburda;
ta morkketa ubbaa gaasonkka
demo ixxida.
8 GODAY tani yeekkiza yeeho
siyida gishshas,
intteno iita ooththiza ubbatoo!
Taappe haakkite.Mato 7:23
9 GODAY ta shoobeththaa be7ides;
ta woosaakka siyides.
10 Ta morkke ubbati
yeellatananne dagammana;
qoppontta kawuyidi guye simmana.

- Mazamure Maxaafa
- <
- 6
- >

6:1 Maza 38:1

6:8 Mato 7:23

© 2024 TWFTW