- Mazamure Maxaafa
- <
- 105
- >

105
1 GODAA galatite;
iza sunththa xeygite;
izi ooththida oosota
kawoteththata erisite.
2 Izas ginxo giigsite;
galata yeththika yexxite;
malalisiza iza ooso ubbaa yootite.
3 Geeshsha sunththan
izayssan ceeqettite;
GODAA koyzayta
wozinay ufayetto.
4 GODAANNE iza wolqqa xomosite;
ubbato iza sinththa koyite.
5-6 Intteno iza aylle
Abrahaame zereththatoo!
Doorettida Yaaqoobe naytoo!
Izi ooththida malalisiza oosota,
iza malaatanne izi pirdida
pirda akeekite.
7 Izi GODAA nu Xoossaa;
iza suure pirdayka
sa7a ubbaa bolla dees.
8 Izi ba caaqo qaala mernaas
ba azazida qaala shii yeleta
gakkanaas naagees.
9 Izi Abrahaames caaqqida
caaqo qaala,
Yisaaqas immida qaala balenna.Medhe 12:7; 17:8; 26:3
10 Hessa Yaaqoobes woga,
Isra7eelesikka
mernaa caaqo qaala
histtidi minththi essides.Medhe 28:13
11 Qasseka, «Nees Kanaane
biittaa immana;
izikka ne zereththatas
laata gidana» gides.
12 Istti qoodan qii guuththatanne
Kanaane biittan
bete gididi diza wode,
13 issi dereppe hara dere,
issi kawoteththafe
hara kawoteth yuuyida.
14 Xoossi istta oonikka qohanaas
immibeenna;
istta gishshas kawota seerishe,
15 «Tani tiydayta bochchofte;
nabeta qohopite» gides.Medhe 20:3-7
16 GODAY biittaa bolla
kosha yeddides.
Istta kath ubbaa dhayssides.Medhe 41:53-57
17 Gido attiin izi ba asaa ashshanaas
isttafe sinththan aylleteththas
bayzettida Yooseefe kiittides.Medhe 28; 45:5
18 Iza tohoti kaatenan waaxettida;
izi sansalatan qashettides.
19 Izi kase yootidayssi
polettana gakkanaas
GODAA qaalay iza paaccides.Medhe 39:20—40:23
20 Kawoy as kiittidi
iza birshisides;
deraa haarizayssi
qasho keeththafe kessides.Medhe 41:14
21 Kawozi iza ba keeththas
goda ooththides;
baas diza ubbaa
aqota bolla shuumides.Medhe 41:39-41
22 Hessika shuumeta
maarara kaaleththana malanne
gita asata aadho erateth
tamaarsana mala sunththides.
23 Hessafe guye Isra7eeley
Gibxe gelides;
Yaaqoobey Kaame biittan
bete as gididi de7ides.Medhe 46:6; 47:11
24 GODAY ba asaa keehi corasides;
istta morkketappe
istta aaththi minththides.
25 Izi Gibxe asay
ba asaa ixxana malanne
ba aylleta bolla
dendana mala ooththides.Kessa 1:7-14
26 Hessafe guye ba aylle Musenne
ba doorida Aaroone
isttako kiittides.Kessa 3:1—4:17
27 Istti Gibxe asata sinththan
Xoossa malaata,
Kaame biittan
malalisiza miish ooththida.
28 GODAY dhuma kiittidi
he biitta dhumisides;
gido attiin Gibxe asati
iza azazo ixxis gida.Kessa 10:21-23
29 Istta haaththa suuththan laammidi
moleta wodhides.Kessa 7:17-21
30 Istta biitta ubbaa
kawoza keeththaaka
shodhdhey kumides.Kessa 8:1-6
31 Izi azaziin boxeynne uu7ey
istta biitta ubbaa bolla
shom7ushom7ides.Kessa 8:16-17,20-24
32 Istta biitta bollan ira gishshas
shach wolqqanththara
bukisides.
33 Izi istta woyne turanne
balase mith ubbaa dippi histtides;
istta biittan de7iza miththatakka
menththereththides.Kessa 9:22-25
34 Izi azaziin booleynne
qooday baynda
gumbaroy kezides.
35 Histtidi istta gaden
mokkida kath ubbaa mides;
istta biittan diza cilila miish
ubbaaka dippi histtides.Kessa 10:12-15
36 GODAY Gibxe deren
bayrata ubbaa wodhides;
koyro yelettida nayta
ubbaaka dhayssides.Kessa 12:29
37 Hessafe guye izi Isra7eele asaa
worqqanne bira alleqora kessides;
istta giddofe
kundidi attiday ooninne baawa.
38 Gibxe asati isttas
daro yayyida gishshas
istti kezi bishin ufayettida.Kessa 12:33-36
39 Xoossay istta kammanaas
shaara miccides;
omars isttas poo7isanawu
tama giigsides.Kessa 13:21-22
40 Istti miza miish oychchiin
kuracho misatiza kafota
isttas yeddides;
istta salo quma kalisides.Kessa 16:2-15
41 Izi zaalla phalqiin haaththi pulttides;
shaafa malakka duge bazzo goggides.Kessa 17:1-7; Tay 20:2-13
42 Izi ba aylle Abrahaames
caaqqida geeshsha qaala
hassa7ides.
43 Izi ba asaa ufayssan,
ba dooridayta ililisan kessides.
44 Izi isttas hara kawoteththata
biitta immides;
histtiin istti harati
daaburi kessida kaththa
ayfe laattida.Iya 11:16-23
45 Hessa izi ooththiday
istti izi woththida
maara naaganaassa;
iza wogaakka polanaassa.
GODAA galatite!

- Mazamure Maxaafa
- <
- 105
- >

105:9 Medhe 12:7; 17:8; 26:3

105:10 Medhe 28:13

105:15 Medhe 20:3-7

105:16 Medhe 41:53-57

105:17 Medhe 28; 45:5

105:19 Medhe 39:20—40:23

105:20 Medhe 41:14

105:21 Medhe 41:39-41

105:23 Medhe 46:6; 47:11

105:25 Kessa 1:7-14

105:26 Kessa 3:1—4:17

105:28 Kessa 10:21-23

105:29 Kessa 7:17-21

105:30 Kessa 8:1-6

105:31 Kessa 8:16-17,20-24

105:33 Kessa 9:22-25

105:35 Kessa 10:12-15

105:36 Kessa 12:29

105:38 Kessa 12:33-36

105:39 Kessa 13:21-22

105:40 Kessa 16:2-15

105:41 Kessa 17:1-7; Tay 20:2-13

105:44 Iya 11:16-23

© 2024 TWFTW