- Ibraawe Asaas
- <
- 11
- >

11
Ammano
1 Ammano geeththi issi miishshe hanana giidi nu sidhontta dishe be7ontta miishsheka be7ida mala ero gi eko. 2 Kase Aawati galatettiday hessa mala ammanonna.
3 Hayssi ha alamey Xoossa qaalan medhettidayssa nuni ammanon eroos; hessaththoka ayfen beettizayssi medhettiday beettiza miishshafe gidonttayssa nuni eroos.Medhe 1:1; Maza 33:6-9; Yoha 1:3
4 Aabeeli Xoossas Qayeele yarshofe aadhdhiza yarsho ammanon shiishshides; Xoossi iza yarshoza gishshas haasayshe izi ammanon geesh gididayssa markkattides; izi hayqqiinka iza ammanoy ha7i gakkanaas haasayettees.Medhe 4:3-10
5 Heenookey hayqo be7ontta mala hayssa alamezappe ammanon ekettides; Xoossi iza ekkida gishshas izi beettibeenna; ekettanaappe kasetidi izi Xoossaa ufayssidayssi yootettida gishshas izi ekettides.Medhe 5:21-24 6 Qasseka ammanoy baynda dishin Xoossaa ufayssanaas mulekka dandayettenna; gaasoykka Xoossaako shiiqizaadey wurikka Xoossi gizayssanne wozinappe iza koyzaytas izi waaga immanayssa ammananaas bessees.
7 Nohes Xoossi buro Nohey ba ayfen be7ontta miishshaa gishshas naagettana mala yootiin Nohey Xoossas babbidi baso asa ashshanaas ammanon markabe keexxidi alame asaa pirdisides; ammanon beettiza xilloteth laattizaade gidides.Medhe 6:13-22
8 Abrahaamey baas laata biitta ekkanaas xeygettida wode ammanon azazettides; awa bizaakko erontta aggikokka ero giidi bides.Medhe 12:1-5 9 Allaga biittaan bete asa mala buro nees imettana geetettida biittaan ammanon uttides; izas imettida hidota qaalaa izara issife laattana Yisaaqa malanne Yaaqoobe mala dunkaanen de7ides.Medhe 35:27 10 Gaasoykka minna dizaaro Xoossi izo qoppi medhdhida katamayo ekkana naagides.
11 Abrahaames wodey gede bidaade gidikkoka Saaraykka yelontta maynne gidikkoka hidota isttas immidaadey ammanettidaade histti xeellidi ammanon naa aawaa gidanaas gakkides.Medhe 18:11-14; 21:2 12 Hessa gishshas hayssa hayqqida asa mala qoodettida issi Abrahaameppe salo xoolintte malanne abba ace mala qooday baynda daro zereththay beettides.Medhe 15:5; 22:17; 32:12
13 Heyti wurikka isttas imettida hidota qaalaa demmontta ba ammanon naagida mala hayqqida; gidikkoka istti hayssa biittaa bolla imaththenne bete as gididayssa erida gishshas haahon dishe be7idi kushen aaththida mala ufayssan ekkida.Medhe 23:4; 1Taari 29:15; Maza 39:12 14 Hessa mala giza asati istta derey awakkonne ba dere naagizayssa qonccen besseettes. 15 Istti ba yeggi kezida dere zaari qoppizaakko guye simmi baana dandayeettes. 16 Ha7i hessafe aadhdhiza pude salon diza dere laamoteettes; hessa gishshas Xoossi isttas salon katama giigsida gishshas, «Istta Xoossaa» geetetti xeygettanaas yeellatibeenna.
17 Xoossi Abrahaamey ba naaza Yisaaqa shukkana mala paacciin Abrahaamey Yisaaqa yarshanaas ammanon shiishshides; Xoossi izas immana gidayssa izikka ba naa issineza shukkanaas giigettides.Medhe 22:1-14 18 Hessika Xoossi izas «Ne zereththi Yisaaqa baggara xeygettana» gidayssa mala.Medhe 21:12
19 Xoossi hayqqidaade denththanaas dandayzayssa Abrahaamey ammanida gishshas Yisaaqakka hayqoppe dendida asa mala nam7anththo demmides. 20 Yisaaqay buroppe hananayssa qoppi ekkidi Yaaqoobenne Eesawe ammanon anjjides.
21 Yaaqoobey hayqqana gishshas Yooseefe nayta issaa issaa ammanon anjjidaynne ba guufe bolla dartti eqqidi goynniday ammanonna.Medhe 47:31; 48:1-20
22 Yooseefey hayqqana gishshas Isra7eele asay Gibxeppe kezanayssa izi yootidaynne ba meqeththaa gishshas istti ay ooththanaakko istta azaziday ammanonna.Medhe 50:24,25; Kessa 13:19
23 Musey yelettiin izas malay lo7o gididayssa be7idi iza yelidayti iza heedzdzu agina gakkanaas kawoza azazo babbontta qottiday ammanonna.Kessa 2:2; 1:22 24 Musey dicci gakkidi, «Paaroones nay naa» geetettanayssa ammanon ixxides.Kessa 2:10-12 25 Guuththa wodes nagaran beettiza ufayssafe aaththidi Xoossa asaara meto beyanaas doorides. 26 Gibxe deren diza haaroppe bollara Kirstoosa gishshas waaye ekoy daro aadhdhiza haaro gididayssa yuushshi qoppides; gaasoykka izi sinththafe ekkanayssa buro haahon be7ida gishshassa.
27 Kawoza hanqos babbontta ammanon Gibxe yeggi kezides; buro beettonttayssa be7iza mala qoppidi he qofaan minni eqqides. 28 Bayrata ubbaa wodhizayssi Isra7eeleta bayra nayta wodhontta mala ammanon Paaziganne suuththa wuxeththa woga woththides.Kessa 12:21-30
29 Isra7eele asay mela biitta bolla hemettiza mala Zo7o abbaa giddora ammanon pinnides; Gibxe asay qasse isttaththo hanana gishe abbaan mitettides.Kessa 14:21-31
30 Isra7eele asay Iyarkko gimbeza laappun qamma yuuyi yuuyi aadhdhidaappe guye gimbeza ammanon laallides.Iya 6:12-21 31 Layman aqiza Era7aaba dere xomosana yidayta saron mokka ekkida gishshas hankko azazettontta asaara dhayontta ammanon attadus.Iya 2:1-21; 6:21-25
32 Hayssafe aadheth hara ay gaanee? Geedoone gishshas, Baraaqe gishshas, Samsoone gishshas, Yoftahe gishshas, Dawite gishshas, Sameela gishshas qasse nabeta gishshas ta yootontta mala taas wodey deenna.Daanna 6:11—8:32; 4:6—5:31; 13:2—16:31; 11:1—12:7; 1Same 1:1; 1Kawo 2:11 33 Heytantti ammanon kawota xoonida; suure pirda pirdida; baas imettida hidota qaalaa ekkida; gaammota doona gordida;Daane 6:1-27 34 tama wolqqa toyssida; qara mashshafe kessi ekki attida; daaburappe minnida; olason goobata gidida; allaga asaa ola gooddida;Daane 3:21-30 35 maccassatas hayqqidayti paxida; baggayti qasse hessafe aadhdhiza hayqoppe denth demmanaas giidi hayqoppe ateth leqqidi hayqos bana aaththi immida; waayeppe attanaas koyibeettenna.1Kawo 17:17-24; 2Kawo 4:25-37 36 Issi issi asati asan kaa7ettida; garafettida; baggayti qasse qasho keeth gelida.1Kawo 22:26-27; 2Taari 18:25-26; Er 20:2; 37:15-16; 38:6 37 Shuchchan cadettida; magaazenkka nam7u kezi phalqettida; mashshan shuketti hayqqida; goodettishenne daaburshe dorsa itenne deysha ite may7idi waayettida.2Taari 24:21 38 Ha alamey isttas bessonttayssa gidida gishshas bazzoninne gezzen gongoloninne olla giddon waayettida.
39 Heytantta ubbata ammano gishshas markkattikokka isttafe oonikka imettana geetettida hidota qaalaa gakki ekkidaadey deenna. 40 Xoossi nuus hessafe aadhdhizaaz giigsida gishshas nu baynda istti xalla kumeth gidana dandaybeettenna.

- Ibraawe Asaas
- <
- 11
- >

11:3 Medhe 1:1; Maza 33:6-9; Yoha 1:3

11:4 Medhe 4:3-10

11:5 Medhe 5:21-24

11:7 Medhe 6:13-22

11:8 Medhe 12:1-5

11:9 Medhe 35:27

11:11 Medhe 18:11-14; 21:2

11:12 Medhe 15:5; 22:17; 32:12

11:13 Medhe 23:4; 1Taari 29:15; Maza 39:12

11:17 Medhe 22:1-14

11:18 Medhe 21:12

11:21 Medhe 47:31; 48:1-20

11:22 Medhe 50:24,25; Kessa 13:19

11:23 Kessa 2:2; 1:22

11:24 Kessa 2:10-12

11:28 Kessa 12:21-30

11:29 Kessa 14:21-31

11:30 Iya 6:12-21

11:31 Iya 2:1-21; 6:21-25

11:32 Daanna 6:11—8:32; 4:6—5:31; 13:2—16:31; 11:1—12:7; 1Same 1:1; 1Kawo 2:11

11:33 Daane 6:1-27

11:34 Daane 3:21-30

11:35 1Kawo 17:17-24; 2Kawo 4:25-37

11:36 1Kawo 22:26-27; 2Taari 18:25-26; Er 20:2; 37:15-16; 38:6

11:37 2Taari 24:21

© 2024 TWFTW